*Anexa nr.1*

*la Ordinul nr. 702 din 2022*

**ANUNȚ**

**privind lansarea concursului de selectare a unității de implementare**

**a Programului național de asistență pentru**

**consolidarea și dezvoltarea consiliilor raionale/municipale ale tinerilor**

Ministerul Educației şi Cercetării (MEC) anunță concursul de selecție a unei organizații de tineret pentru implementarea *Programului național de asistență pentru consolidarea și dezvoltarea Consiliilor raionale/municipale ale tinerilor,*prin care, pe bază de concurs, se va acorda suport logistic, financiar și de consultanță structurilor reprezentative ale tinerilor pentru asigurarea participării acestora la procesele de luare a deciziilor la nivel local şi regional.

Contractarea unei organizații care urmează să presteze servicii de administrare, de consultanță și logistice pentru implementarea programului se face în scopul realizării acțiunii nr.18.17.2, cap. XVIII din Planul de acțiuni al Guvernului pentru anii 2021-2022, precum și acțiunii nr.3.6.2, obiectiv nr.6, cap. III din Planul de activitate al MEC pentru anul 2022.

Organizația selectată își va coordona activitatea și gradul de intervenție cu Direcția tineret din cadrul MEC și va colabora îndeaproape cu autoritățile administrației publice locale, consiliile locale ale tinerilor, Centrele de tineret, alți actori locali relevanți.

Implementarea Programului presupune deplasări frecvente în teritoriu, coordonarea și monitorizarea permanentă a activității consiliilor constituite la nivel raional și local, conform criteriilor stabilite în Ordinul t/303 din 31.10.2016 **(**[**https://mec.gov.md/sites**](https://mec.gov.md/sites/default/files/ordin_nr.t303_din_31.10.2016_cu_privire_la_aprobarea_regulamentului_de_functionare_a_consiliilor_de_tineret.pdf)**).**

|  |
| --- |
| 1. **Context general** |
| Ministerul de resort, începând cu anul 2016, anual implementează Programul național de asistență pentru consolidarea și dezvoltarea Consiliilor raionale/municipale ale tinerilor (CR/MT), aprobat prin Ordinul nr. t/276 din 05.06.2015 (<https://mecc.gov.md/ro/content/consiliile-locale-ale-tinerilor>).  **Scopul programului** este acordarea suportului financiar, logistic şi metodologic pentru consolidarea capacităţilor de organizare şi funcţionare ale Consiliilor raionale/municipale ale tinerilor.  Programul vine să creeze un cadru favorabil pentru implementarea politicilor publice în domeniul tineret privind participarea tinerilor la viața publică, în special la procesul de luare a deciziilor la nivel local, unde tinerii acumulează experiență în procesul de comunicare și negociere cu reprezentanții autorităților publice locale în vederea elaborării politicilor publice locale.  În scopul asigurării unei intervenții coordonate și promovării educației de la egal la egal, MEC urmărește selectarea unei organizații de tineret care va realiza componentele de implementare a Programului de asistență pentru CR/MT - structuri de reprezentare a tinerilor și platforme de participare, care activează în 21 UAT de nivel II și 162 UAT de nivel I, a căror misiune este asigurarea implicării tinerilor în dezvoltarea comunitară, în special, în procesul decizional la nivel local și regional.  **Programul este structurat pe 2 componente:**  **Componenta I** - Consultanţă şi abilitarea Consiliilor raionale/municipale ale tinerilor;  **Componenta II**- Cofinanţarea programelor de activitate ale Consiliilor raionale/municipale ale tinerilor.  **Suportul financiar şi metodologic este acordat CR/MT pentru desfăşurarea eficientă a activităţilor în vederea realizării următoarelor obiective:**   1. formarea unui mediu în care tinerii se pot liber exprimă, dialogând între ei, inclusiv cu factorii de decizie și cu alți actori sociali, în probleme care îi interesează; 2. responsabilizarea tinerilor în ceea ce priveşte identificarea şi soluţionarea propriilor probleme, prin prezentarea recomandărilor cu privire la activităţile de tineret şi problemele ce îi afectează; 3. încurajarea participării tinerilor la identificarea, prevenirea şi rezolvarea problemelor tinerilor în raza localităților unde își desfășoară activitățile; 4. acordarea de posibilităţi tinerilor de a învăţa cetăţenia democratică activă, a se exprima, a comunica, a dialoga, a negocia, a lua decizii şi evalua, precum şi dezvoltarea abilităţilor de lider, pentru a deveni un cetăţean activ. |
| **II. Principale caracteristici ale fiecărei componente** |
| **Componenta I** - *Consultanță și abilitarea CR/MT -* reprezintă un proces complex de formare/abilitare/dezvoltare și pregătire a Consiliilor Locale ale Tinerilor (CLT) pentru asigurarea procesului de participare și implicare a tinerilor în dezvoltarea comunitară.  **Activitățile specifice incluse:**   * suport metodologic și de consultanță în vederea informării, dezvoltării și abilitării tinerilor consilieri pentru participare; * ghidarea în crearea și funcționarea CTL-urilor, monitorizarea procesului de constituire a CR/MT, inclusiv a consiliilor locale/comunitare; * elaborarea și dezvoltarea metodologiilor de consiliere a tinerilor din cadrul consiliilor locale ale tinerilor; * mentorat și consultanță pentru CR/MT în vederea elaborării și implementării planurilor de activitate, a conceptelor de dezvoltare organizațională a CLT; * monitorizarea și evaluarea activității CR/MT, colectarea și sistematizarea informației, elaborarea rapoartelor intermediare și finale; * motivarea și încurajarea tinerilor pentru participarea voluntară la activități comunitare, de dezvoltare a sectorului de tineret la nivel local, regional și național prin identificarea nevoilor de dezvoltare și lobarea intereselor tinerilor; * pregătirea pentru implicarea tinerilor în procesul de luare a deciziilor, sprijin în stabilirea unui parteneriat durabil între APL și CLT-uri; * asigurarea mobilității și schimburilor de bune practici la nivel local, național și european.   **Componenta  II** - *Cofinanţarea programelor de activitate ale CR/MT* - presupune acordarea asistenței logistice și metodologice, monitorizarea activității consiliilor locale în procesul de implementare a *Calendarului de acțiuni* menite să asigure implicarea coordonată a tinerilor la toate etapele de planificare bugetară participativă pe componenta de tineret la nivel local.  **Activitățile specifice incluse:** serviciile de consultanță și mentorat constituție un complex de activități care vin să creeze condiții pentru consultarea tinerilor în vederea identificării soluțiilor pentru depășirea provocărilor cu care se confruntă aceștia la nivel local:   * consultarea tinerilor (organizarea procesului de chestionare a tinerilor, realizare a sondajului în mediul tinerilor și elaborarea Raportului final); * elaborarea recomandărilor pentru  Planul de acțiuni  și bugetul APL pe componenta tineret pentru anul 2023 (organizarea de forumuri, post forumuri, cafenele publice cu participarea tinerilor, a prestatorilor de servicii pentru tineri, APL, ONG-urilor, alți actori locali relevanți); * desfășurarea de ședințe plenare/de consultare/de dare de seamă cu participarea APL, altor parteneri; * organizarea campaniilor de informare, promovare a oportunităților de dezvoltare pentru tineri.   **Notă:** În vederea organizării evenimentelor naționale/locale pentru consiliile de tineret, atât pe componența I cât și pe componenta II ale Programului *(școli de vară, concursuri, campanii de informare/promovare, conferințe, workshop-uri, ateliere de instruire și consultare, inclusiv a activităților aferente Calendarului de acțiuni privind participarea bugetară)* vor fi achiziționate în mod centralizat servicii/bunuri necesare pentru activitatea CR/MT *(****servicii logistice:*** *servicii de transport, de alimentare/cazare, articole de birotică;* ***servicii de vizibilitate****: elaborare design pentru vizibilitatea consiliilor de tineret (logo-uri, bannere, broșuri, ghiduri, modele de prezentări, antete, etc.).*  Activitatea financiară presupune: întocmirea de contracte, negocierea cu prestatorii de servicii, evidența actelor financiare, procurarea/confecționarea de bunuri/materiale de vizibilitate, realizarea de transferuri, evidența de bunuri și servicii procurate, primirea - predarea de bunuri și servicii, elaborarea rapoartelor financiare, etc. |
| **III. Livrabile** |
| **Componenta 1:**   1. Dezvoltarea unui mecanism de identificare, evaluare a necesităților de dezvoltare instituțională și capacitare a consiliilor existente. 2. Menținerea activității consiliilor existente, crearea și abilitarea/reanimarea consiliilor slab dezvoltate, a grupurilor de inițiativă, extinderea acestora în plan teritorial; 3. Elaborarea unui mecanism de evaluare a nivelului de dezvoltare a CR/MT; 4. Minimum 15 evenimente regionale/naționale organizate; 5. Minimum 30 de instruiri realizate pentru dezvoltarea competențelor /cunoștințelor & abilităților & aptitudinilor tinerilor consilieri; 6. Minimum trei metodologii/acte interne privind dezvoltarea instituțională a consiliilor de tineret, formarea abilităților privind planificarea/evidența financiară, dezvoltarea abilităților de lucru cu instrumente TIC elaborate; 7. Minimum 28-30 CR/MT, grupuri de inițiativă, beneficiare de suport metodologic și asistență/mentorat în cadrul programului; 8. Minimum 30 vizite în teritoriu întreprinse.   **Componenta 2:**   1. Organizarea a minimum 5 activități de instruire pentru CR/MT privind organizarea de evenimente/activități aferente Calendarului de acțiuni menite să asigure implicarea  coordonată  a tinerilor la toate etapele de planificare bugetară participativă pe componenta de tineret la nivel local. 2. Asigurarea procesului de consultare a tinerilor privind provocările cu care se confruntă și identificarea soluțiilor pentru depășirea acestora; 3. Minimum 30 de ore de lucru individual /servicii de mentorat și consultanță pentru 28-30 CR/MT la elaborarea planurilor de activitate și a bugetelor, stabilirea nevoilor de dezvoltare organizațională, raportarea activității, comunicarea cu APL; 4. Organizarea a 2 conferințe naționale ale Consiliilor de Tineret (online și offline); 5. Minimum trei metodologii/ documente de politici interne privind modalități/tehnici de lucru în planificarea activității/ gestionarea bugetelor, metode eficiente de informare și mobilizare a tinerilor pentru participare elaborate; 6. Asigurarea desfășurării procesului de achiziționare centralizată de bunuri și/sau servicii necesare pentru implementarea Programului și transferul resurselor financiare de către prestatorii de servicii, livrarea acestora către CR/MT; 7. Colectarea datelor statistice privind activitatea consiliilor de tineret, inclusiv numărul beneficiarilor direcţi unici pe segmente de vârstă, implicați în program. |
| **IV. Obiective ce urmează a fi atinse** |
| 1. Până la finele anului 2022, crearea a cel puțin 10 CR/MT cu o reprezentativitate de cel puțin 50% din comunităţile raionului/municipiului; 2. Consilii raionale/ municipale ale tinerilor funcționale în minimum 85% din UAT de nivelul II, care au la bază un parteneriat consolidat cu autorităţile administraţiei publice locale; 3. Cel puţin 30% din tineri cu vârsta de 13-18 ani, inclusiv cei cu oportunități reduse, implicați în activitatea consiliilor locale ale tinerilor; 4. 15 rețele raionale ale Consiliilor locale ale tinerilor ce dispun de instrumente de asigurare a durabilității financiare, inclusiv din bugetul APL nivel I și II, funcționale; 5. Raport final privind nivelul de dezvoltare a CR/MT; 6. Sistem integrat de colectare a datelor statistice privind activitatea consiliilor de tineret. |
| **V. Profilul aplicantului. Criterii de eligibilitate** |
| Sunt eligibile să participe la concurs organizațiile care:   * dețin personalitate juridică, iar scopurile statutare sunt orientate spre dezvoltarea multilaterală a tinerilor și sectorului de tineret; * pot demonstra o contribuție proprie (financiară sau non-financiară) de 20% din valoarea proiectului depus; * posedă experiență de minimum 3 ani în realizarea de proiecte și programe naționale cu impact asupra tinerilor (în special, pe partea de participare) în cel puțin 15 localități; * posedă capacitatea umană (formatori, facilitatori, mentori, voluntari) și logistică necesară de a realiza un program național cu o acoperire teritorială mai mare de 20 UAT.   **Condiții specifice:**   * Proiectul Programului se va elabora conform formularelor narativ și de buget anexate, în corespundere cu componentele I și II ale Programului de asistență pentru dezvoltarea și consolidarea CR/MT, conform prevederilor ordinului nr.t/276 din 05.06.2015; * Organizația desemnată câștigătoare va coordona și definitiva de comun acord cu Direcția tineret programul de activități planificate; * Se va acorda prioritate organizațiilor care au stabilite acorduri de colaborare cu APL în vederea implementării proiectelor/programelor de/și pentru tineret la nivel local și regional. * Nu se admite perceperea taxelor de participare la activitățile realizate în cadrul Programului de asistență al MEC.    Locul de lucru și deplasările oficiale: Proiectul este compus din mai multe activități diverse și complexe, care necesită a fi realizate într-o perioadă anumită de timp, respectiv proiectul va fi împărțit în mai multe etape, divizate pe subproiecte, grup de activități și acțiuni.  În acest sens, se impune ca organizația contractantă să dispună de un management clar definit și o echipa de proiect bine pregătită care să faciliteze administrarea și controlul proiectului, atât la faza de planificare și implementare, cât și la faza de finalizare și raportare.  Contractul de finanțare va fi încheiat doar cu organizația declarată învingătoare care a prezentat setul de documente justificative, corespunzătoare cerințelor specifice pentru implementarea programului și s-a conformat recomandărilor expuse de către Comisie în procesul-verbal  Contractantul de asemenea trebuie să dispună de spațiu unde să-și desfășoare activitățile, resurse umane și logistice necesare pentru gestionarea și managementul eficient al proiectului.  Serviciile care urmează a fi prestate necesită deplasări în teritoriu. Costurile pentru deplasările efectuate se vor acoperi din suma totală contractuală, în funcție de numărul de deplasări planificate (inclusiv la solicitare), fără a fi reflectate separat în oferta financiară. |
| **VI. Procedura de depunere a dosarelor** |
| Pentru participare la concurs organizația va expedia dosarul complet (*în format PDF*) care va conține:   1. Scrisoarea de intenție privind furnizarea serviciilor solicitate; 2. Descrierea organizației și CV echipei de implementare; 3. CV-ul coordonatorului de proiect; 4. [Formularul narativ al proiectului de Program (anexa nr.1)](Formular_de_aplicare_Program_de_asistență_CLT%20(1).docx); 5. [Oferta financiară, pentru fiecare componentă în parte (costuri pentru servicii de expertiză și consultanță, servicii logistice, servicii de administrare) și oferta financiară totală (anexa nr.2](Formular_buget.docx)); 6. Declarație pe propria răspundere a coordonatorului de proiect privind lipsa conflictului de interese; 7. Statutul şi certificatul de înregistrare fiscal şi actele adiţionale după caz; 8. Certificatul fiscal din care să rezulte că organizația nu are datorii la bugetul de stat; 9. Raport financiar și fiscal pentru ultimii 2 ani; 10. Alte informații confirmative privind implementarea proiectelor pentru tineri pe partea de participare (opțional); 11. Scrisori de recomandare/parteneriate (opțional).   Comisia de evaluare a dosarelor poate interveni cu recomandări sau condiții obligatorii pe partea de concept, precum și de diminuare sau majorare de buget al proiectului declarat câștigător.  Procesul de semnare a contractului (inclusiv condițiile de încheiere a contractului) va avea loc după prezentarea variantei finale a proiectului de program (formularul narativ și de buget)*,* ajustat în corespundere cu solicitările Consiliilor de tineret, selectate conform criteriilor stabilite în Ordinul nr.t/276 din 05.06.2015), indicatorii stabiliți pentru anul 2022, în care va fi stipulată inclusiv contribuția APL, a altor parteneri de implementare.  Organizația declarată învingătoare va prezenta setul de documente depus, în original, la sediul Ministerului Educaţiei şi Cercetării al Republicii Moldova, Piaţa Marii Adunări Naţionale 1, mun. Chişinău, MD-2033, cutia poștală de la etajul 1, intrarea din str. G. Bănulescu-Bodoni.  Data limită de prezentare a dosarelor: **29 iulie 2022.**  ***Notă*:** Criteriile de atribuire care vor sta la baza desemnării ofertantului sunt:   * capacitatea, resursele umane și logistice necesare pentru gestionarea și managementul proiectului; * capacitatea de a realiza un program național cu o acoperire teritorială de cel puțin 20 UAT, acorduri stabilite cu APL; * oferta cea mai avantajoasă din punct de vedere economic (cu un buget fix, alocat cu destinație precisă). |
| **VII. Costul proiectului. Termene de realizare și finanțare** |
| 1. Proiectul înaintat spre finanțare trebuie să se finalizeze nu mai târziu de **30 noiembrie 2022.** 2. Costul estimativ constituie maximum **900 000,00** (nouă sute mii) lei, finanțați din bugetul Ministerului Educației și Cercetării. 3. Finanțarea programului se efectuează în baza unui contract încheiat între părți din contul şi în limitele alocațiilor bugetare prevăzute anual în acest scop. 4. La contract se anexează formularul narativ (conform anexei nr.2) şi formularul bugetar detaliat al proiectului (conform anexei nr. 3). 5. Finanțarea se va realiza în 2 tranşe, prin virament bancar în contul unității de implementare a programului, conform bugetului proiectului/devizului estimat de cheltuieli, prevăzut în anexa la contractul de cofinanțare. 6. Transferul tranșelor se efectuează după prezentarea către MEC a rapoartelor financiare și narative şi justificative a utilizării complete şi conforme a mijloacelor financiare pentru tranşele anterioare. 7. Pentru realizarea activităților se vor desfășura achiziții centralizate în mod permanent, efectuate prin transferul resurselor financiare de la contul unității de implementare către prestatori pentru achiziționarea de bunuri și/sau servicii (conform procedurilor de achiziții publice) necesare, conform bugetului aprobat. Bunurile achizitionate se vor distribui sub-beneficiarilor (Consiliilor raionale/municipale ale tinerilor) prin act de predare-primire 8. Tranșa finală va fi debursată după încheierea proiectului, prezentarea deconturilor de justificare a cheltuielilor, documentelor justificative a contribuţiei locale de cel puţin 20 la sută din valoarea totală a suportului financiar acordat de Minister, precum și a raportului final privind realizarea programului de asistență, până la data **10 decembrie 2022.** |
| **VIII**. **Monitorizare și raportare** |
| 1. Valorificarea suportului financiar se va realiza în mod transparent, în conformitate cu normativele de cheltuieli stipulate în cadrul normativ ce reglementează activitatea de tineret; 2. Ministerul își rezervă dreptul de a face verificări, atât în perioada implementării Programului, cât și ulterior validării raportului final. 3. Modul de utilizare a sumelor acordate sub forma finanțărilor nerambursabile este supus controlului autorității finanțatoare, precum şi celor cu atribuții în domeniul controlului financiar-fiscal, în conformitate cu prevederile legale. 4. La solicitarea Ministerului Educației și Cercetării, contractantul va prezenta rapoarte narative și financiare, *intermediare și finale,* precum șiinformații aferente administrării și implementării programului de asistență și a impactului acestuia, alte informații privind impedimentele apărute în procesul de implementare și modalitățile de depășire a acestora.   *NOTĂ: În cazul rezoluțiunii contractului ca urmare a neîndeplinirii clauzelor contractuale, beneficiarul finanțării este obligat să returneze executorului principal de buget mijloacele primite.* |
| **IX. Alte clauze** |
| 1. **Clauze de negociere.** Perioada și clauzele contractuale pot fi supuse negocierii și modificărilor, agreate de comun acord, pornind de la necesitățile Ministerului Educației și Cercetării. 2. **Clauza non-discriminare**: Contractantul trebuie să se abțină de la incitarea la violență sau ură, calomnie, precum și de la orice alt tip de discriminare. O astfel de obligație se aplică tuturor activităților întreprinse de contractant, inclusiv celor care nu intră în cadrul prezentului contract. Orice încălcare a obligației menționate mai sus justifică rezilierea imediată, unilaterală, a contractului și de a solicita rambursarea integrală a plăților efectuate. 3. **Clauza de apartenență politică/religioasă.** Contractantul trebuie să se abțină de a face partizanat politic, direct ori indirect, precum și de la implicarea în activităţi cu caracter religios. |
| **Persoana de contact:**  **Larisa Macarenco, consultant principal, Direcția tineret, MEC**  **e-mail: larisa.macarenco@mec.gov.md**  **Tel: (022) 820-866** |